Ribe Stifts Adresseaviser, 1829-10-27
Alexandrien, den 30te August. Det er ikke længere tvivlsomt, at en Misforstaaelse finder Sted, imellem Porten og Vicekongen. Sultanens Forlangende, at Mehemed Ali skulde sende Tropper til Constantinopel, synes hertil at have givet den første Anledning. Vicekongen undskyldte sig med Vejenes Vanskelighed og Ægyptens beklagelige Tilstand. Der ere imidlertid ogsaa indre og vigtigere Grunde til Uenighed og Mistillid imellem Overlehnsherren og hans Vasal. Divanet agter nemlig at foretage en Reform i Henseende til Rigsbestyrelsen, for at indskrænke Paschaernes Magt. Udførelsen af en saadan Plan vilde sikkert først ramme Mehemed Ali, der, formedelst sin Navnkundighed, og den Agtelse, som Europa har for hans Personlighed og Magt, frygtes meer end de øvrige. Lykkedes det, at styrte ham, saa maatte hans Fald drage, de øvrige Paschaers efter sig. Selv Barvaresk-Staterne, der nægtede at yde nogensomhelst bistand, maatte da uden Tvivl dele Ægyptens Skjebne, thi ene en faadan Forholdsregel mægter at formaae dem til Lydighed, Potten har stedse med avindsfuldt Blik skuet vor Paschaes ophøiede Stilling. Allerede for længe siden vilde han være falden som et Offer for hans Herskers Hevngierrighed, dersom han ikke stedse havde vist til rette Tid at skaffe Overbringerne af Silkesnoren af Veien, blandt disse endog engang selv den, der var bestemt til hans Successor. Efter Moreas Capitulation skal et nyt Døds=Firman være bleven opsnappet i Syriens Ørkener. Portens Had er et Vidnesbyrd, om dens Uretfærdighed og Utaknemmelighed, thi af alle Paschaerne har ingen ydet den saa meget Bistand, som Mehemed Ali. Ene har han under den sidste Krig baaret hele Byrden af Krigen med Grækenland, hvorved han har udtømt sit Skatkammer, og opoffret sin Flaade; tilsidst maatte han vel være ulydig, forat redde Levningerne af sin Hær og sin egen Søn. Det sidste Firman, der fornyer den befaling at sende 20,000 Mand under Jbrahims befaling til Constantinopel, byder tillige Paschaen "at aflægge Regi skab for sine Jndtægter og Udgifter, og erkjende, at han, ligesom de øvrige Paschaer, ikkun er en af Porten lønnet Agent." En saadan Tiltale er under de nuværende Omstændigheder alt for diærv. J en Familieforsamling, der bestod af Paschaen, hans Søn og to af hans Svigersønner, besluttedes, paa ingen Maade at adlyde denne befaling. Man tvivler endog om, at en Pascha, ved Navn Jbrahim, som Divanet har hidsendt, for at reclamere de her liggende tyrkiske Skibe, saa snart seiler bort med dem. Brudet er imidlertid endnu ikke offentligt, thi Øjeblikket er ugunstigt for Porten; den har derfor nu ikkun villet tilkjendegive Paschaen sin Utilfredshed, for at svække den Virkning, som Exemplet af hans Ulydighed kunde frembringe hos de øvrige Paschaer, paa en Tid, da de ere alt for meget stemte til at efterligne et saadant. Mehemed Ali har intet at vinde ved en Krig imod Sultanen og søger at undgaae Skin af Uret; han vil derfor neppe selv begynde Fjendtlighederne. Jmidlertid er han betænkt paa det Yderste. Kysterne sættes i Forsvar stand; i Abukier og ved Arabernes Taarn, de eneste Landgangspunkter, anlægges Forter. Hæren forøges ved nye Udskrivninger til 35,000 Mand Jnfanterie og 3000 Mand Cavallerie, foruden Tropperne i Mekka og i Kordufan. Med Hielp af de naturlige Forsvarsmidler, som et af Ørkener omgivet Lands Beliggenhed, frembyde, ere disse Stridskræfter tilstrækkelige til at afværge et Angreb, dersom nemlig de arabiske Tropper, vedblive at være troe; thi dette er det store Spørgsmaal. Man agter at lægge 8000 Mand ind som Garnison i et Fort hiinsides Ørkenen, paa Grænserne, af Syrien og Ægypten. Fra Søesiden kunne Tyrkerne, især om Vinteren, ikkun saare vanskeligen foranstalte en Blocade. Paschaens fire store Fregatter, der alle ere Hurtigsellere, vilde være frygtelige for den fjendtlige Eskadre. Dog ogsaa til Søes kan Frafald frygtes. Paschaen kan intet bedre gjøre end at formaae de europæiske Magter til at interessere sig for hans Uafhængighed. De maae alle ønske et Lands Held, der vil befrie Europa fra endeel af den Tribut, som det nu yder Amerika, ved Forøgelse af de Produkter, der nu maa hentes saa langt borte. - Russernes Seire opvække her ingen Sensation; thi Ægypten er faktisk løsrevet fra det ottomanske Rige, og Fanatismen er her tillands udslukt.